Balul Bobocilor, varianta ”cu banana în gură”, la un liceu din Cluj Napoca! (GALERIE FOTO)

Este bine cunoscut faptul că la mai toate liceele din țară se practică organizarea unui așa zis bal al bobocilor, eveniment care are ca scop socializarea între boboci, profesori și colegii lor mai mari.

Aceste baluri se desfășoară deobicei în cluburi de noapte sau restaurante, iar prezenți ar trebui să fie și profesorii care să-i supravegheze ținând cont că toți cei prezenți sunt minori.

În acest context, pe rețeaua de socializare Facebook au apărut poze cu elevi de clasa a 9-a care participă la un astfel de bal, și concurează pentru titlu de Miss și Mister Boboc. Nimic neobișnuit până aici, totuși uitându-ne mai bine la poze vedem cum concurentele încearcă să mănânce (să zicem) o banană dintre picioarele partenerului lor. Imaginea este una cât se poate de sugestivă și ne întristează cu siguranță. Vorbim totuși de copii cu vârste cuprinse între 14 și 15 ani.

Elevii studiază la Colegiul Tehnic de Comunicații Augustin Maior, acest lucru fiind sugerat de persoana care a distribuit pozele unde a fost tag-uită porecla „telecom”.

Fiind înafara orelor de școală există slabe șanse ca profesorii să fie trași la răspundere însă rămâne o doză de nepăsare și inconștiență care merită să fie imputată celor care au agreat acest comportament inadecvat din partea unor copii.

PRECIZARE: Toate pozele sunt publice, fiind doar capturi din postările de pe Facebook. Exemplu mai jos: